NOTĂ INFORMATIVĂ  
privind necesitatea elaborării proiectului de Hotărîre de Guvern

**pentru aprobarea Regulamentului cu privire la întocmirea şi păstrarea dosarului achiziției publice**

|  |
| --- |
| **Denumirea autorului și după caz, a participanților la elaborarea proiectului** |
| Ministerul Finanțelor |
| **Condițiile ce au impus elaborarea proiectului de act normativ și finalitățile urmărite** |
| Proiectul Hotărîrii Guvernului pentru aprobarea Regulamentului cu privire la întocmirea şi păstrarea dosarului achiziţiei publice a fost elaborat în scopul realizării prevederilor art.45 din Legea nr. 131/2015 privind achizițiile publice.  Prezentul Regulament stabilește condițiile generale și specifice privind întocmirea și păstrarea dosarului achiziţiei publice, de către autoritatea contractantă care desfăşoară proceduri de achiziţii publice. |
| **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Actul normativ nu are drept scop armonizarea legislației naționale cu legislația Uniunii Europene. |
| **Principalele prevederi ale proiectului și evidențierea elementelor noi** |
| Regulamentul oferă o claritate privind întocmirea şi păstrarea dosarului de achiziţie publică în condițiile utilizării Sistemului informațional automatizat ”Registrul de Stat al Achizițiilor Publice”, a documentelor utilizate de către autoritatea contractantă în procesul derulării unei proceduri de atribuire cît și documente aferente utilizate după finalizarea procedurii de atribuire.  Prevederile noi stabilesc norme care reglementează modalitatea de întocmire, păstrare și de prezentare a informației din dosarul de achiziție publică. |
| **Fundamentarea economico-financiară** |
| Implementarea proiectului respectiv nu necesită alocarea unor mijloace financiare suplimentare din bugetul de stat. |
| **Modul de încorporare a actului în cadrul normativ în vigoare** |
| Prezentul proiect este elaborat în contextul noilor modificări legislative. Redacția nouă a proiectului de hotărîre depășește cu 30% schimbările și completările necesare pentru ajustarea Hotărîrii de Guvern nr.9/2008 privind aprobarea Regulamentului cu privire la întocmirea şi păstrarea dosarului achiziţiei publice, prin urmare se impune abrogarea actului normativ Hotărîrea Guvernului nr. 9/2008.  Ținînd cont de prevederile art.II, alin.(2) din Legea nr. 169/2018 pentru modificarea Legii nr. 131/2015 privind achizițiile publice, se propune data intrării în vigoare a prezentei hotărîri, data publicării în Monitorul Oficial. |
| **Avizarea și consultarea publică a proiectului** |
| În scopul respectării prevederilor Legii nr. 239 din 13 noiembrie 2008 privind transparența în procesul decizional, proiectul hotărîrii este plasat pe pagina web oficială a Ministerului Finanţelor www.mf.gov.md, compartimentul Transparența decizională/Procesul decizional, cît și pe www.particip.gov.md |

**Viceprim-ministru,**

**Ministru al Finanțelor Serghei PUȘCUȚA**